2007D0777 — ET — 04.06.2016 — 023.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (teatavaks tehtud numbri K(2007) 5777 all) (EMPs kohaldatav tekst) (2007/777/EÜ) (ELT L 312 30.11.2007, lk 49)

Muudetud:





Parandatud:









▼B

KOMISJONI OTSUS,

29. november 2007,

millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ

(teatavaks tehtud numbri K(2007) 5777 all)

(EMPs kohaldatav tekst)

(2007/777/EÜ)







Artikkel 1

Sisu ja reguleerimisala

1. Käesoleva otsusega sätestatakse looma- ja inimtervishoiueeskirjad järgmiste saadetiste ühendusse importimiseks ning nende transiidiks ja ühenduses ladustamiseks:

a) lihatooted, nagu need on määratletud määruse (EÜ) nr 853/2004 I lisa punktis 7.1, ja

b) sama lisa punktis 7.9 määratletud töödeldud maod, põied ja sooled, mis on läbinud ühe käesoleva otsuse II lisa 4. osas sätestatud töötlemisviisidest.

Eeskirjad sisaldavad loetelu kolmandatest riikidest ja nende osadest, millest lubatakse nimetatud lihatooteid ja -saadusi importida, ning veterinaar- ja terviseohutussertifikaadi näidiseid, samuti importimise tarvis nõutavaid päritolueeskirju ja töötlemisviise.

2. Käesolevat otsust kohaldatakse, ilma et see piiraks otsuse 2004/432/EÜ ja otsuse 2003/779/EÜ kohaldamist.

Artikkel 2

Liikide ja loomade suhtes esitatavad nõuded

Liikmesriigid tagavad, et ühendusse imporditakse ainult lihatoodete ja töödeldud magude, põite ja soolte saadetisi, mis koosnevad järgmiste liikide või loomade lihast või lihatoodetest:

a) kodulinnud, sealhulgas kanad, kalkunid, pärlkanad, pardid, haned, vutid, tuvid, faasanid ja põldpüüd, keda kasvatatakse või hoitakse tehistingimustes tõuaretuse eesmärgil, toiduks ette nähtud liha või munade tootmiseks või uluklinnuvarude taastootmiseks;

b) järgmised koduloomaliigid: veised, sealhulgas Bubalus bubalis ja Bison bison, sead, lambad, kitsed ja kabjalised;

c) jänesed, küülikud ja tehistingimustes peetavad ulukid, nagu need on määratletud määruse (EÜ) nr 853/2004 I lisa punktis 1.6;

d) looduslikud ulukid, nagu need on määratletud määruse (EÜ) nr 853/2004 I lisa punktis 1.5.

Artikkel 3

Lihatoodete ning töödeldud magude, põite ja soolte päritolu ja töötlemist käsitlevad loomatervishoiunõuded

Liikmesriigid lubavad ühendusse importida lihatooteid ning töödeldud magusid, põisi ja sooli, mis:

▼C1

a) vastavad I lisa punktis 1 või 2 sätestatud päritolu- ja töötlemisnõuetele ning

▼B

b) pärinevad järgmistest kolmandatest riikidest ja nende osadest: i) lihatooted ning töödeldud maod, põied ja sooled, mis ei pea läbima I lisa punkti 1 alapunkti b kohast eritöötlust – II lisa 2. osas loetletud kolmandatest riikidest ja kõnealuse lisa 1. osas loetletud kolmandate riikide osadest; ii) lihatooted ning töödeldud maod, põied ja sooled, mis peavad läbima I lisa punkti 2 alapunkti a alapunkti ii kohase eritöötluse – II lisa 2. ja 3. osas loetletud kolmandatest riikidest ja kõnealuse lisa 1. osas loetletud kolmandate riikide osadest.

Artikkel 4

Ühendusse importimiseks mõeldud lihatoodete ning töödeldud magude, põite ja soolte tootmisel kasutatavat värsket liha käsitlevad inimtervishoiunõuded ning veterinaar- ja terviseohutussertifikaadid

Liikmesriigid tagavad, et:

a) ühendusse imporditakse saadetisi, mis sisaldavad üksnes selliseid lihatooteid ning töödeldud magusid, põisi ja sooli, mis on saadud ühenduse inimtervishoiunõuetega kooskõlas olevast värskest lihast, nagu see on määratletud määruse (EÜ) nr 853/2004 I lisa punktis 1.10;

b) ühendusse imporditakse saadetisi, mis sisaldavad üksnes selliseid lihatooteid ning töödeldud magusid, põisi ja sooli, mis vastavad III lisas sätestatud veterinaar- ja terviseohutussertifikaadi näidise nõuetele;

c) nimetatud sertifikaat on saadetistega kaasas ning selle peab olema nõuetekohaselt täitnud ja allkirjastanud lähtekohaks oleva kolmanda riigi ametlik veterinaararst.

Artikkel 5

Lihatoodete ning töödeldud magude, põite ja soolte saadetised, mis läbivad ühendust transiidina või ladustatakse ühenduses

Liikmesriigid tagavad, et lihatoodete ning töödeldud magude, põite ja soolte saadetised, mis on toodud ühendusse, kuid mille sihtkohaks on kolmas riik ning mis on ette nähtud transiidiks kas kohe või pärast ladustamist vastavalt direktiivi 97/78/EÜ artikli 12 lõikele 4 või artiklile 13 ega ole ette nähtud ühendusse importimiseks, vastavad järgmistele nõuetele:

a) saadetised on saabunud II lisa loetellu kuuluva kolmanda riigi territooriumilt või selle osast ning on läbinud nimetatud lisas asjaomase liigi lihatoodete ning töödeldud magude, põite ja soolte importimiseks ette nähtud miinimumtöötlemise;

b) saadetised vastavad III lisas esitatud veterinaar- ja terviseohutussertifikaadi näidises asjaomase liigi kohta sätestatud loomatervishoiu erinõuetele;

c) saadetistega on kaasas vastavalt IV lisas esitatud näidisele koostatud veterinaarsertifikaat, mille on nõuetekohaselt allkirjastanud asjaomase kolmanda riigi veterinaararst;

d) ühendusse sisenemise piiripunkti riiklik veterinaararst tõendab ühises veterinaariaalases sisenemisdokumendis, et need on transiidiks või ladustamiseks (nagu antud juhul kohane) vastuvõetavad.

Artikkel 6

Teatavate Venemaal asuvate sihtkohtade suhtes tehtav erand

1. Erandina artiklist 5 lubavad liikmesriigid ühendust läbivat maantee- või raudteetransiiti otsuse 2001/881/EÜ lisas loetletud tunnustatud ühenduse piiripunktide vahel lihatoodete ning töödeldud magude, põite ja soolte saadetistele, mis otse või läbi kolmanda riigi tulevad Venemaalt või suunduvad Venemaale, kui on täidetud järgmised nõuded:

a) saadetis kannab ühendusse sisenemise piiripunktis pädeva asutuse riikliku veterinaararsti pandud seerianumbriga plommi;

b) saadetisega kaasas olevad ja direktiivi 97/78/EÜ artiklis 7 osutatud dokumendid peavad kandma igal lehel ühendusse sisenemise piiripunkti pädeva asutuse riikliku veterinaararsti templit „AINULT TRANSIIDIKS LÄBI EÜ VENEMAALE”;

c) peetakse kinni direktiivi 97/78/EÜ artiklis 11 sätestatud menetlusnõuetest;

d) ühendusse sisenemise piiripunkti pädeva asutuse riiklik veterinaararst tunnistab saadetise transiidiks vastuvõetavaks, tehes vastava märke ühisesse veterinaariaalasesse sisenemisdokumenti.

2. Liikmesriigid ei luba ühenduses selliste saadetiste mahalaadimist ega ladustamist direktiivi 97/78/EÜ artikli 12 lõike 4 ja artikli 13 tähenduses.

3. Liikmesriigid tagavad, et pädev asutus korraldab regulaarset kontrolli, tagamaks, et ühendusest lahkuvate Venemaalt tulevate või Venemaale suunduvate saadetiste arv ja lihatoodete ning töödeldud magude, põite ja soolte kogused vastavad ühendusse sisenemisel registreeritud arvule ja kogustele.

▼M16

Artikkel 6a

Erand läbi Horvaatia kolmandatesse riikidesse toimuva Bosniast ja Hertsegoviinast pärit saadetiste transiidi jaoks

1. Erandina artiklist 5 on Nova Sela ja Ploče piiripunktide vahel maanteed mööda lubatud saadetiste otsetransiitvedu, mis lähtub Bosniast ja Hertsegoviinast ja suundub kolmandatesse riikidesse, kui on täidetud järgmised tingimused:

a) liitu sisenemise piirikontrollipunktis on ametlik veterinaararst pannud saadetisele seerianumbriga plommi;

b) liitu sisenemise piirikontrollipunktis on ametlik veterinaararst pannud saadetisega kaasas olevate ja direktiivi 97/78/EÜ artiklis 7 osutatud dokumentide igale lehele templi „AINULT TRANSIIDIKS LÄBI ELi KOLMANDATESSE RIIKIDESSE”;

c) on järgitud direktiivi 97/78/EÜ artiklis 11 sätestatud menetlusnõudeid;

d) liitu sisenemise piirikontrollipunktis on ametlik veterinaararst kinnitanud komisjoni määruse (EÜ) nr 136/2004 ( 18 ) artikli 2 lõikes 1 osutatud ühisel veterinaaralasel sisenemisdokumendil, et saadetis on transiidiks kõlblik.

2. Selliste saadetiste mahalaadimine või ladustamine, nagu määratletud direktiivi 97/78/EÜ artikli 12 lõikes 4 või artiklis 13, ei ole liidu territooriumil lubatud.

3. Pädev asutus kontrollib korrapäraselt liidu territooriumilt välja viidavate saadetiste arvu ja toodete koguse vastavust liitu sisenevate saadetiste arvule ja toodete kogusele.

▼B

Artikkel 7

Üleminekusäte

Saadetisi, mille veterinaarsertifikaadid on välja antud enne 1. maid 2008 vastavalt otsuses 2005/432/EÜ kehtestatud näidistele, loetakse ühendusse importimiseks vastuvõetavaks kuni 1. juunini 2008.

Artikkel 8

Kehtetuks tunnistamine

Otsus 2005/432/EÜ tunnistatakse kehtetuks.

Artikkel 9

Kohaldamise kuupäev

Käesolevat otsust kohaldatakse alates 1. detsembrist 2007.

Artikkel 10

Adressaadid

Käesolev otsus on adresseeritud liikmesriikidele.









I LISA

1. Käesoleva otsuse artikli 3 punkti b alapunktis i osutatud kolmandatest riikidest või nende osadest pärit lihatooted ning töödeldud maod, põied ja sooled: a) sisaldavad ühendusse värske lihana importimiseks sobivaks tunnistatud liha, nagu see on määratletud määruse (EÜ) nr 853/2004 I lisa punktis 1.10, ning b) on saadud ühelt või mitmelt loomaliigilt, mis on läbinud käesoleva otsuse II lisa 4. osa punktis A sätestatud töötluse, v.a eritöötluse.

2. Artikli 3 punkti b alapunktis ii osutatud kolmandatest riikidest või nende osadest pärit lihatooted ning töödeldud maod, põied ja sooled vastavad käesoleva punkti alapunktile a, b, või c: a) lihatooted ja/või töödeldud maod, põied ja sooled peavad vastama järgmistele tingimustele: i) sisaldama liha ja/või lihatooteid, mis on saadud ühest liigist või loomast, nagu on sätestatud II lisa 2. ja 3. osa vastavas veerus asjaomase liigi või looma kohta, ning ii) olema läbinud vähemalt selle liigi või looma liha puhul nõutava II lisa 4. osas sätestatud eritöötluse; b) lihatooted ja/või töödeldud maod, põied ja sooled peavad vastama järgmistele tingimustele: i) nagu on sätestatud II lisa 2. ja 3. osa vastavas veerus, sisaldama mitme liigi või looma värsket, töödeldud või osaliselt töödeldud liha, mis on segatud enne II lisa 4. osas sätestatud lõpptöötlust, ning ii) alapunktis i osutatud lõpptöötlus peab olema vähemalt sama tugev kui II lisa 4. osas sätestatud kõige tugevam töötlemine II lisa 2. ja 3. osa vastavas veerus esitatud asjaomaste liikide või loomade puhul; c) lõplikud lihatooted ja/või töödeldud maod, põied ja sooled peavad vastama järgmistele tingimustele: i) olema valmistatud rohkem kui ühe liigi või looma eelnevalt töödeldud liha või töödeldud magude, põite ja soolte segamisel ning ii) olema läbinud eelneva, alapunktis i osutatud töötlemise, mis peab asjaomaste loomaliikide puhul olema vähemalt sama tugev kui II lisa 4. osas asjaomase liigi või looma puhul sätestatud töötlus, nagu on sätestatud II lisa 2. ja 3. osa vastavas veerus lihatoote ning töödeldud magude, põite ja soolte iga lihaosise kohta.

3. II lisa 4. osas sätestatud töötlemisviisid on II lisas loetletud kolmandatest riikidest või kolmandate riikide osadest pärit ja asjaomastelt liikidelt või loomadelt saadud lihatoodete ning magude, põite ja soolte puhul loomatervishoiu huvides heakskiidetud töötlemise miinimumnõuded. Juhtudel, kui rupsi importimine ei ole otsuse 79/542/EMÜ alusel ühenduse veterinaarpiirangute tõttu lubatud, võib seda siiski importida lihatoote või töödeldud mao, soole või põiena või kasutada lihatootes, tingimusel, et viiakse läbi II lisa 2. osas sätestatud töötlemine ning täidetakse ühenduses kehtivad inimtervishoiu nõuded. Lisaks võidakse II lisa loetellu kuuluva riigi asutusel lubada toota lihatooteid või töödeldud magusid, põisi ja sooli, mis on läbinud II lisa 4. osas osutatud töötluse B, C või D, isegi kui see asutus asub kolmandas riigis või selle osas, millel ei ole lubatud ühendusse importida värsket liha, tingimusel, et täidetud on ühenduses kehtivad inimtervishoiu nõuded.









II LISA

▼M11

1. OSA

2. ja 3. osas loetletud riikide piirkonnad







Riik Territoorium Piirkonna kirjeldus ISO kood Versioon ▼M29 Argentina AR 01/2004 Kogu riik AR-1 02/2016 Määruse (EL) nr 206/2010 II lisa 1. osas koodiga AR-1 ja AR-3 määratletud territooriumid AR-2 02/2016 Määruse (EL) nr 206/2010 II lisa 1. osas koodiga AR-2 määratletud territoorium Brasiilia BR 01/2004 Kogu riik BR-1 01/2005 Järgmised osariigid: Rio Grande do Sul, Santa Catarina, Paraná, São Paulo ja Mato Grosso do Sul BR-2 02/2016 Määruse (EL) nr 206/2010 II lisa 1. osas koodidega BR-1, BR-2, BR-3 ja BR-4 määratletud territooriumid BR-3 01/2005 Järgmised osariigid: Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina ja São Paulo BR-4 01/2016 Liiduringkond ja järgmised osariigid: Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas ja Sergipe ▼M26 Kanada CA 01/2015 Kogu riik CA-1 01/2015 Kogu Kanada riik, välja arvatud ala CA-2 CA-2 01/2015 Kanada territooriumi osad, mida on kirjeldatud komisjoni määruse (EÜ) nr 798/2008 I lisa 1. osa tabeli 3. veerus CA-2 all, vastavalt kõnealuse tabeli veergudes 6 A ja 6B osutatud kuupäevadele ▼M11 Hiina CN 01/2007 Kogu riik CN-1 01/2007 Shandongi provints Malaisia MY 01/2004 Kogu riik MY-1 01/2004 Ainult Malaisia poolsaar (Lääne-Malaisia) Namiibia NA 01/2005 Kogu riik NA-1 01/2005 Palgrave Pointist (läänes) kuni Gamini (idas) kulgevast piiritarast lõuna pool asuv ala Venemaa RU 04/2012 Kogu riik RU-1 04/2012 Kogu riik, välja arvatud Kaliningradi piirkond RU-2 04/2012 Kaliningradi piirkond ▼M25 Ameerika Ühendriigid US 01/2015 Kogu riik US-1 01/2015 Ameerika Ühendriigid: kogu riik, välja arvatud piirkond US-2 US-2 01/2015 Kõik komisjoni määruse (EÜ) nr 798/2008 (1) I lisa 1. osa 3. veerus US-2 all kirjeldatud Ameerika Ühendriikide territooriumid ▼M11 Lõuna-Aafrika ZA 01/2005 Kogu riik ZA-1 01/2005 Kogu riik, välja arvatud: suu- ja sõrataudi kontrolltsooni see osa, mis asub Mpumalanga ja põhjapoolsete provintside veterinaarpiirkonnas, Natali veterinaarpiirkonna Ingwavuma ringkonnas ning 28. pikkuskraadist ida pool paikneval Botswana piiri äärsel alal, ja Camperdowni ringkond KwaZulu-Natali provintsis. (1) Kui imporditakse käesoleva otsuse kohaselt, tuleb kõnealuste territooriumide puhul arvesse võtta määruse (EÜ) nr 798/2008 I lisa 1. osa veergudes 6A ja 6B lõpp- ja alguskuupäevadega tähistatud ajavahemikku.

▼M4

2. OSA

Kolmandad riigid ja nende osad, kust lubatakse liitu tuua lihatooteid ning töödeldud magusid, põisi ja sooli

(tabelis kasutatud koodide tõlgendamise kohta vt käesoleva lisa 4. osa)







ISO kood Päritoluriik või selle osa 1. Koduveised 2. Tehistingimustes peetavad sõralised ulukid (v.a metssead) Kodu-lambad ja -kitsed 1. Kodusead 2. Tehistingimustes peetavad sõralised ulukid (sead) Kodukabjalised 1. Kodulinnud 2. Tehistingimustes peetavad uluklinnud (v. a silerinnalised linnud) Tehistingimustes peetavad silerinnalised linnud Koduküülikud ja tehistingi-mustes peetavad jäneslased Looduslikud sõralised ulukid (v.a sead) Metssead Looduslikud kabja-lised Looduslikud jäneslased (küülikud ja jänesed) Looduslikud uluklinnud Loodus-likud imetajatest ulukid (v.a kabi-loomad, kabjalised ja jäneslased) AR Argentina AR C C C A A A A C C XXX A D XXX Argentina AR-1 (1) C C C A A A A C C XXX A D XXX Argentina AR-2 (1) A (2) A (2) C A A A A C C XXX A D XXX AU Austraalia A A A A D D A A A XXX A D A BH Bahrein B B B B XXX XXX A C C XXX A XXX XXX BR Brasiilia XXX XXX XXX A D D A XXX XXX XXX A D XXX Brasiilia BR-1 XXX XXX XXX A XXX A A XXX XXX XXX A A XXX Brasiilia BR-2 C C C A D D A C XXX XXX A D XXX Brasiilia BR-3 XXX XXX XXX A A XXX A XXX XXX XXX A D XXX ▼M29 Brasiilia BR-4 B XXX XXX XXX XXX XXX XXX XXX XXX XXX XXX XXX XXX ▼M4 BW Botswana B B B B XXX A A B B A A XXX XXX BY Valgevene C C C B XXX XXX A C C XXX A XXX XXX ▼M20 CA Kanada CA A A A A XXX XXX A A A XXX A XXX A Kanada CA-1 A A A A A A A A A XXX A A A Kanada CA-2 A A A A D D A A A XXX A D A ▼M4 CH Šveits (4) CL Tšiili A A A A A A A B B XXX A A XXX CN Hiina B B B B B B A B B XXX A B XXX Hiina CN-1 B B B B D B A B B XXX A B XXX CO Colombia B B B B XXX A A B B XXX A XXX XXX ET Etioopia B B B B XXX XXX A B B XXX A XXX XXX GL Gröönimaa XXX XXX XXX XXX XXX XXX A XXX XXX XXX A A A HK Hongkong B B B B D D A B B XXX A XXX XXX ▼M15 ————— ▼M21 IL (7) Iisrael B B B B D D A B B XXX A D XXX ▼M4 IN India B B B B XXX XXX A B B XXX A XXX XXX IS Island A A B A A A A A B XXX A A XXX ▼M23 JP Jaapan A XXX B XXX D XXX XXX XXX XXX XXX XXX XXX XXX ▼M4 KE Kenya B B B B XXX XXX A B B XXX A XXX XXX KR Lõuna-Korea XXX XXX XXX XXX D D A XXX XXX XXX A D XXX MA Maroko B B B B XXX XXX A B B XXX A XXX XXX ME Montenegro A A D A D D A D D XXX A XXX XXX MG Madagaskar B B B B D D A B B XXX A D XXX MK Endine Jugoslaavia Makedoonia vabariik (5) A A B A XXX XXX A B B XXX A XXX XXX MU Mauritius B B B B XXX XXX A B B XXX A XXX XXX ▼M28 MX Mehhiko A D D A D D A D D XXX A D XXX ▼M4 MY Malaisia MY XXX XXX XXX XXX XXX XXX XXX XXX XXX XXX XXX XXX XXX Malaisia MY-1 XXX XXX XXX XXX D D A XXX XXX XXX A D XXX NA Namiibia (1) B B B B D A A B B A A D XXX NC Uus-Kaledoonia A XXX XXX XXX XXX XXX XXX A XXX XXX XXX XXX XXX NZ Uus-Meremaa A A A A A A A A A XXX A A A PY Paraguay C C C B XXX XXX A C C XXX A XXX XXX RS Serbia (6) A A D A D D A D D XXX A XXX XXX ▼M17 RU Venemaa RU XXX XXX XXX XXX A XXX A C C XXX A XXX A Venemaa (3) RU-1 C C C B XXX XXX XXX XXX XXX XXX XXX XXX XXX Venemaa RU-2 C või D1 C või D1 C B XXX XXX XXX XXX XXX XXX XXX XXX XXX ▼M4 SG Singapur B B B B D D A B B XXX A XXX XXX SZ Svaasimaa B B B B XXX XXX A B B A A XXX XXX TH Tai B B B B A A A B B XXX A D XXX TN Tuneesia C C B B A A A B B XXX A D XXX TR Türgi XXX XXX XXX XXX D D A XXX XXX XXX A D XXX ▼M12 UA Ukraina XXX XXX XXX XXX A A A XXX XXX XXX A A XXX ▼M22 US Ameerika Ühendriigid US A A A A XXX XXX A A A XXX A XXX XXX Ameerika Ühendriigid US-1 A A A A A A A A A XXX A A XXX Ameerika Ühendriigid US-2 A A A A D D A A A XXX A D XXX ▼M4 UY Uruguay C C B A D A A XXX XXX XXX A D XXX ▼M27 ZA Lõuna-Aafrika C C C A D A A C C A A D XXX ▼M7 ————— ▼M4 ZW Zimbabwe (1) C C B A D A A B B XXX A D XXX (1) Pastöriseeritud lihatoodete ja biltongliha töötlemise miinimumnõuete kohta vt käesoleva lisa 3. osa. (2) Pärast 1. märtsi 2002 tapetud loomadelt saadud värskest lihast valmistatud lihatooted ning töödeldud maod, põied ja sooled. (3) Ainult transiitvedu läbi liidu territooriumi. (4) Vastavalt Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele. (5) Endine Jugoslaavia Makedoonia Vabariik; ajutine kood, mis ei mõjuta mingil määral kõnealuse riigi lõplikku nomenklatuuri, milles lepitakse kokku pärast seda, kui ÜROs on sel teemal peetavad läbirääkimised lõppenud. (6) Ei hõlma Kosovot, vastavalt ÜRO Julgeolekunõukogu 10. juuni 1999. aasta resolutsioonile 1244. (7) Käesolevaga mõistetakse Iisraeli Riiki, v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist. XXX Sertifikaati ei ole kehtestatud ja kõnealuste liikide liha sisaldavad lihatooted ning töödeldud maod, põied ja sooled ei ole lubatud.

▼M3

3. OSA

Kolmandad riigid või nende osad, kust ei ole lubatud importida muu kui eritöötluse korra A alusel, kuid kust on lubatud ühendusse importida biltong-/kuivatatud liha ja pastöriseeritud lihatooteid







ISO-kood Päritoluriik või selle osa 1. Koduveised 2. Tehistingimustes peetavad sõralised ulukid (v.a metssead) Kodulambad ja -kitsed 1. Kodusead 2. Tehistingimustes peetavad sõralised ulukid (sead) Kodukabjalised 1. Kodulinnud 2. Tehistingimustes peetavad uluklinnud Silerinnalised linnud Koduküülikud ja tehistingimustes peetavad jäneslased Looduslikud sõralised ulukid (v.a sead) Metssead Looduslikud kabjalised Looduslikud jäneslased (küülikud ja jänesed) Looduslikud uluklinnud Looduslikud imetajatest ulukid (v.a kabiloomad, kabjalised ja jäneslased) AR Argentina – AR F F XXX XXX XXX XXX A XXX XXX XXX A XXX XXX ▼M13 BR Brasiilia BR-2 E või F XXX XXX XXX XXX XXX XXX XXX XXX XXX XXX XXX XXX ▼M3 NA Namiibia XXX XXX XXX XXX E E A XXX XXX A A E XXX Namiibia NA-1 E E XXX XXX E E A XXX XXX A A E UY Uruguay E XXX XXX XXX XXX XXX XXX XXX XXX XXX XXX XXX XXX ▼M27 ZA Lõuna-Aafrika XXX XXX XXX XXX E E A XXX XXX A A E XXX Lõuna-Aafrika ZA-1 E E XXX XXX E E A E XXX A A E XXX ▼M3 ZW Zimbabwe XXX XXX XXX XXX E E A XXX XXX E A E XXX XXX

▼B

4. OSA

2. ja 3. osa tabelites kasutatud koodide tõlgendus

I LISAS OSUTATUD TÖÖTLEMISVIISID

Muu kui eritöötlus:

A = Lihatoote ning töödeldud magude, põite ja soolte puhul ei ole kehtestatud miinimumtemperatuuri ega muud loomatervishoiu nõuetest tulenevat käitlust. Selliste lihatoodete liha ning töödeldud maod, põied ja sooled peavad siiski olema töödeldud nii, et selle lõikepinnal ei oleks enam värske liha tunnuseid ning kasutatud värske liha peab samuti vastama ühendusse eksporditava värske liha suhtes kohaldatavatele loomatervishoiunõuetele.

Eritöötlemisviisid – loetelu algab tugevamast töötlemisest:

B = Töötlemine hermeetiliselt suletud mahutis kuni Fo väärtuseni 3 või üle selle.

C = Lihatoote ning magude, põite ja soolte töötlemisel saavutatav liha ja/või magude, põite ja soolte sisetemperatuur peab olema minimaalselt 80 °C.

D = Lihatoote ning magude, põite ja soolte töötlemisel lihas ja/või magudes, põites ja sooltes saavutatav sisetemperatuur peab olema vähemalt 70 °C või toorsingi puhul peab töötlemine hõlmama vähemalt üheksa kuud loomulikku fermentatsiooni ja küpsemist, mille tulemuseks on järgmised omadused: — Aw väärtus kuni 0,93, — pH väärtus kuni 6,0.

▼M17

D1 = Eelnevalt konditustatud ja rasvatustatud liha põhjalik kuumutamine selliselt, et liha sisetemperatuur oleks vähemalt 70 °C vähemalt 30 minuti vältel.

▼B

E = Biltongliha tüüpi toodete puhul töötlemine, millega saavutatakse: — Aw väärtus kuni 0,93, — pH väärtus kuni 6,0.

F = Kuumtöötlemine, millega tagatakse sisetemperatuur vähemalt 65 °C nii pikaks ajaks, kui on vaja, et saavutada pastöriseerimisväärtus (pv), mis on vähemalt 40.

▼M18









III LISA

Kolmandatest riikidest Euroopa Liitu saatmiseks ettenähtud teatavate lihatoodete ning töödeldud magude, põite ja soolte veterinaar- ja terviseohutussertifikaadi näidis

►(1) M19

►(1) M19

▼B









IV LISA

(Transiit ja/või ladustamine)